Norske Intelligenssedler, 1778-12-02
Bekiendtgiørelser: Det har allernaadigst behaget Hans Kongelige Majestet under 18de hujus igiennem det Danske Cancellie at rescribere mig saaledes: Vor synderlig Bevaagenhed tilforn, Eftersom Du udi indkommen Skrivelse til Vores Danske Cancellie, som Os allerunderdanigst er bleven resereret, haver forestillet: at Gaderne i Vor Kiøbstæd Christiania ere saa slet broelagte, at man neppe kan fremkomme uden med største Vanskelighed, hvilket deels kommer deraf, at Rendesteenene ligge midt i Gaden, deels og at enhver efter sin Beqvemmelighed har anlagt sit Fortog, og derved forhøiet det Tiid efter anden, for at faae Vandet fra sig til sine Naboer; dog skal i sær Adkomsten til Byen igiennem Waterland og Stor Gaden have været meget slet, hvorover Du strax har maattet giøre Begyndelse med at lade dem omlegge, men at det vil være fornødent, at de øvrige Gader ligeledes omlegges, i hvilken Henseende Du og, efter at Vores Bygnings-Directions Betænkning om denne Sag er bleven indhentet, har, i Overeensstemmelse dermed og efter Overlæg med Præsidenten i bemeldte Christiania, for saa vidt det er passeligt der i Byen, foreslaaet: 1.) Att, som Gaderne i Christiania næsten over alt ere 24 Alen breede, saa maatte Rendesteenene anlegges paa Siderne. 2.) For at kunde faae den nødvendige Fyld af Sand, hvorpaa er Mangel, maatte Baglasten, som Skibene medføre, henlegges paa det Sted, som Havne-Fogden anviser, under en anseelig Mulct for dem, som findes uvillige. 3.) Til Brolægningen maatte een her fra Staden forskrives, som igien kunde oplære andre, og for at kunde underholde sig om Vinteren, maatte ham tilstaaes Huus-Næring i 4 Aar uden Afgift til Byen; Ligeledes maatte og til Nivelleringen, som er en Hoved-Sag, og paa det samme fra Førstningen af kan skee rigtig efter en lige Tegning i Overeensstemmelse med Byens locale Beskaffenhed og de af Bygnings-Directionen opgivne Regler, en kyndig Mand antages, som derfor af Byens Cassa maatte tillegges en billig Belønning. 4.) Den første Brolægnings Bekostning maatte bestrides af Byens almindelige Casse, dog saaledes, at Fortogets Anlæg paa 4 Alen og Fyldens Bekostning for den halve Deel af Gaden, som svarer til Huuset, af enhver Eier besørges, men fattige Huus-Eiere, som ei dermed kunde afstedkomme, maatte gives Dilation i 3 Aar til Afbetaling, som imidlertid skulde hæfte paa Huusene, i hvis Hænder de end maatte komme, og hvorfor Beboerne maatte indestaae, om de end ei vare Eiere, saavidt som Huus-Leien kunde tilstrække, og paa den Tiid, da den ellers burde af betales; men skulde saadanne smaae og ringe Huuse forekomme hvor Udgifterne paa Brolægningen maatte blive for store, i Forhold med Huusets Værd saa maatte Byens Casse efter Rettens Sigende komme dem til Hielp, af hvad, som aarlig lignes til Veienes Jstandsettelse; og 5.) Maatte denne Foranstaltning allene staae under Politie-Rettens Tilsyn, hvor Stiftamtmanden og Præsidenten ere tilstede, som altsaa kan paasee Borgerskabets Tarv, men derimod maatte Magistraten paa ingen Maade befatte sig dermed, uden for saavidt deres Hielp af Retten blev begiert, til at udnævne Borgere, som kunde have Tilsyn med, at intet meere blev forbrugt, end som nødvendigt var, at de leverede Steen og Fyld vare gode, og at alting ordentlig tilgik, men Politiemester er den, som maatte staae for Arbeidet og dertil være ansvarlig, dog at han intet uden Politie-Rettens Samtykke paa egen Haand foretager sig; Da, som det allerede er blevet foranstaltet: at een i Broelægningen kyndig er opreist til bemeldte Christiania, og det angaaende Baglasten allerede ved Havne-Forordningen er befalet, at vedkommende Skippere skal aflegge den paa den Plads, som dem vorder anviist, Saa give Vi Dig hermed tilkiende: at Vi de øvrige foranførte Poster udi alt Allernaadigst have approberet; Og, som Du ellers haver meldet, at Udgivterne for Stor Gadens og Waterlands-Gadens Anlegning ikke endnu ere Byen refunderede formedelst Borgernes Nægtelse, saa ville Vi, at det samme skal gielde for dem, som boe der, som i den 4de Post heroven er anført, hvorimod det følger af sig selv, at de faae, som godvillig skal have betalt alle Udgifterne, derfor bør nyde forholdsmessig Refusion. J øvrigt tilskikke Vi Dig herhos Bygnings-Directionens Betænkning, for at tiene til Veiledning i Udførelsen af Anlægget. Thi bliver saadan Hans Kongelige Majestets Allernaadigste befaling til Alles Efterretning herved bekiendtgjort, og da Broelægningen til næstkommende Foraar skal begyndes fra Kirken af langs ned ad Kirke-Gaden, saa bliver de der boende Huus-Eiere ufortøvet af Politiemesteren underrettede saavel om det udkrævende Forraad af Fyld og Sand, som om alt øvrigt Arbeidet vedkommende. Christiania den 30te November 1778. Levetzau.